Markizo salos
Markizo salos (pranc. Îles Marquises, isp. Marquesas) – salynas Okeanijoje, Prancūzijos Polinezijoje. Saloms pavadinimą davė Alvaras de Mendanja, aplankęs salas 1595 m. Bendras salų plotas – 2 090 km², jos yra labiausiai lankomos Prancūzijos Polinezijos salos ir anksčiau buvo Polinezijos civilizacijos centras. Markizo salos išsidėsčiusios 600–1000 km į pietus nuo pusiaujo ir apie 1600 km nuo Tahičio. Salas galima suskirstyti į dvi grupes: šiaurinė grupė su didele Nuku Hiva sala ir dviem mažomis salomis Ua Pu ir Ua Huka, pietinė grupė iš Tahuata, Moho Tani ir Fatu Hiva salų, išsidėsčiusių aplink pagrindinę Hiva Oa salą.